《九日偶成呈彦举》
宋代·家铉翁

高阳今日是重阳，与客凭高送一觞。
白首相逢俱老大，黄花随地看芬芳。
故园三径都荒了，目断晴空归路渺。
人生暮景更天涯，眼中愁绪知多少。
寒风萧萧吹我衣，酒阑莫遣帽檐欹。
我歌老圃秋容句，君诵渊明归去辞。
我歌君和日欲夕，我醉君扶君须力。
明年此会还相忆，江东暮云千里隔。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。